കൊവിഡ് ഫസ്റ്റ് ഡോസ് വാക്സിന് സ്വീകരിച്ച് മണിക്കൂറുകള്ക്കുള്ളില് അമ്ബതുകാരന് കുഴഞ്ഞുവീണു മരിച്ചു പത്തനാപുരം: കൊവിഡ് ഫസ്റ്റ് ഡോസ് വാക്സിന് സ്വീകരിച്ച് മണിക്കൂറുകള്ക്കുള്ളില് ഗൃഹനാഥന് കുഴഞ്ഞുവീണു മരിച്ചു. പനംപറ്റ മലയില് പുരയിടത്തില് സജു പൊടിയന് 50 ആണ് മരിച്ചത്. കഴിഞ്ഞ ചൊവ്വാഴ്ച നെടുവന്നൂരിലെ ഗവ.എല്പി.എസിലാണ് വാക്സിനേഷന് വിധേയനായത്. വൈകിട്ട് മൂന്നോടെ കുഴഞ്ഞു വീണ ഇദ്ദേഹത്തെ സമീപത്തെ സ്വകാര്യ ആശുപത്രിയില് എത്തിച്ചെങ്കിലും മരണം സംഭവിച്ചു. തുടര്ന്ന് പുനലൂര് താലൂക്ക് ആശുപത്രിയില് നടത്തിയ പരിശോധനയില് കൊവിഡ് സ്ഥിരീകരിച്ചു. വീട്ടിലെ മറ്റുള്ളവരുടെ ഫലം നെഗറ്റീവാണ്. മരണത്തില് അന്വേഷണം വേണമെന്നു ബന്ധുക്കള് ആവശ്യപ്പെട്ടു. പാരിപ്പള്ളി മെഡി. ആശുപത്രി മോര്ച്ചറിയിലേക്ക് മാറ്റിയ മൃതദേഹം ഇന്ന് ബന്ധുക്കള്ക്ക് വിട്ട് നല്കും.